kardosdrur/scandi-wiki huggingface dataset:
Mina Harker

Wilhelmina "Mina" Harker er en fiktiv person fra romanen Dracula af Bram Stoker. I den originale roman smittes hun af Dracula, men reddes fra at blive vampyr i slutningen af bogen. I forskellige andre portrætteringer er hun dog vampyr.

Mina Harker er en del af Det hemmelighedsfulde selskab i filmen af samme navn'', hvor hun spilles af Peta Wilson.

Mina Harker's rolle i Det hemmelighedsfulde selskab 

Da Fantomet truer verdensfreden skal de syv gentlemen redde verden. I starten tilkalder Mycroft 'M' Holmes kun fire: Alan Quatermain, Rodney Skinner, Kaptajn Nemo og Mina Harker. De skal hen og hente Dorian Gray. Hos Dorian Gray slutter Tom Sawyer sig til selskabet. De seks gentlemen skal til Paris og hente Dr. Jekyll/Mr. Hyde. Da Allan Quatermain og Tom Sawyer skal hente Dr. Jekyl/Mr. Hyde venter Rodney Skinner, Mina Harker, Kaptajn Nemo og Dorian Gray i skibet. I skibet sidder Mrs. Harker og udføre kemiske eksperimenter. Hun hjælper Kaptajn Nemo med at finde ud af, hvilket pulver der lå på gulvet i styrerummet. Da Tom Sawyer skal stoppe kædereaktionen i Venedig dækker mrs. Harker ham ved at suge blod fra fjenderne på taget. Til sidst dræber Mrs. Harker Dorian Gray ved at vise ham billedet af ham selv.

Eksterne henvisninger 
 

Litterære personer
Vampyrer
Fiktive personer fra Det hemmelighedsfulde selskab
Voer Birketing

Voer Birketing, en retsinstans, nævnes første gang i historien i 1578. Birket blev oprettet af den daværende lensherre på Voergaard Slot, og tinget fik tilholdssted i en mindre bygning på slottets område.

Birkeretten kunne fælde dom over de bønder, som levede på Voergaards jorde. Lensherren kunne ikke selv virke som dommer, men havde ret til at beskikke en sådan.

Birketinget lukkede i 1820 med stor stigning i kriminaliteten til følge, hvilket medførte, at beboerne tog loven i egen hånd i 1840 med et opgør med de kriminelle. 
Fire personer omkom i konflikten. 

Voer Birketing blev i samtiden kendt, da 132 af Voergaards bønder fik bøder for at forædle deres produkter ved omdanne dem til brændevin.

Kilde 
Runa Christensens Voergaard Levende Historie

Danmarks historie
Birketing i Danmark
GateWay E45

GateWay E45 er et transportcenter beliggende ved motorvejen E45 ved Hornstrup, Vejle. I 1987 åbnede det under navnet Danmarks Transportcenter (DTC) som det første af sin slags i Danmark. Området og transportcenteret er ejet af Kirk Kapital og området udbygges i øjeblikket i samarbejde med Sjælsø Gruppen. Transportcenteret rummer både kontor-, hotel-, restaurant- og transportvirksomhed.

Eksterne henvisninger
Officiel hjemmeside 

Transportcentre i Danmark
Transport i Vejle
Logistikparken Aarhus

Logistikparken Aarhus er et transportcenter beliggende i Årslev ved Aarhus. Centret ligger lige ved Motorvejskryds Århus Vest. Transportcenteret blev indviet den 4. juni 2009 af Kronprins Frederik og er det største af sin slags i Nordeuropa.

Danske Fragtmænd optager størstedelen af arealet i det nye transportcenter foruden virksomheder som Applus+, Bankernes Kontantservice og Salling Group med stort lager og tilknyttede administrationsbygninger på en 582.000 m2 grund. Byggeriet har været budgetteret til ca. kr. 1 milliard.

Arkæologiske fund
Der er en relativ høj koncentration af Oldtidsminder i og omkring transportcenterets område og der blev gjort en del arkæologiske fund forud for byggerierne i 2007-8. Oldtidsminderne ligger fortrinsvist i den nordlige del af området op mod Østjyske Motorvej og jernbanen, som endnu ikke er bebygget. Fortidsminderne er ikke fredede.

Der er tale om en del rundhøje, en jættestue og en langhøj, tidligere bopladser (herunder huse fra yngre stenalder) med tilknyttede spor såsom gruber og køkkenmøddinger. De spænder tidsmæssigt lige fra stenalder over jernalder, bronzealder til Vikingetid. Indimellem disse større anlæg og fortidslevn, er der gjort enkeltfund af mønter, fibula'er, rem-beslag og smykker af bronze, flintøkser og keramik. De fleste af højene og gravene er stærkt medtagede eller helt væk i dag, pga. tidligere tiders overpløjninger, vejanlæg eller grusgravninger.

Se også 
 GateWay E45 – Danmarks første transportcenter

Referencer

Kilder

Eksterne henvisninger 
 Om Logistikparken Aarhus 

Transportcentre i Danmark
Virksomheder i Aarhus
Foreningen af Danske Transportcentre

Foreningen af Danske Transportcentre (FDT) er en brancheforening for transportcentre i Danmark. Foreningen blev stiftet i 1991 og tæller i dag 7 centre på Jylland og Sjælland, alle beliggende nær motorveje. Foreningen arbejder primært for at udbygge brugen af transportcentre i Europa.

Medlemmer
GateWay E45 (DTC)
Høje-Tåstrup Transportcenter (HTT)
Nordjysk Transportcenter (NTC)
Herning-Ikast Transportcenter (HITC)
Transportcenter Stop 39 (TCS)
Skandinavisk Transport Center (STC)
Taulov Transport Center (TTC)

Eksterne henvisninger
Officiel hjemmeside 

Foreninger fra Danmark
Transport i Danmark
Etableret i 1991
Aldershvile

Aldershvile var et slotslignende landsted ved Bagsværd sø. Landstedet blev opført i 1782 ved arkitekt Joseph Guione for læge Johan Theodor Holm de Holmskiold, der var blevet adlet året inden.

Bygningen var præget af tidens klassicisme med hvide mure, vinduerne i rolig rytme henover facaderne og en kraftigt betonet gesims. Taget var afvalmet, altså skrånede ned mod gavlene, og havde blåglaserede teglsten. Holmskjold boede ikke længe på Aldershvile, førend han døde. 

Da man gjorde boet op, opdagede myndighederne, at han var stærkt forgældet og sågar havde taget af diverse pengekasser, som havde været ham betroet (dronningens, postens og Den kongelige Porcelainsfabriks). Landstedet blev derfor afhændet, og næste ejer blev grev Ribbing, som var blevet landsforvist fra Sverige efter at have været involveret i mordet på Gustav 3.

Slottet nedbrændte i 1909 og står nu som Aldershvile Slotsruin. Da slottet nedbrændte var det beboet af Angelica Sponneck f. Pierri, senere Angelica Ewans, "grevinden af Bagsværd".

Gladsaxe Kommune overtog ruinen og den resterende del af parken i 1927. I 1974 blev ruinen fredet. I 1976 overtog kommunen jorderne med de sekundære bygninger.

Der findes derudover en række bygninger og monumenter i parken fra den første tid, således Stenhuset, Slotsparken 98 (ca. 1790), en vognport, Slotsparken 31, Sølyst, Slotsparken 32A (opr. kaldet Udsigten, 1782). I parken er der bl.a. en grotte fra den oprindelige have samt et par betonbroer fra årene omkring 1. verdenskrig opført af grosserer Carl Olesen, der også var bygherre for Slotspavillonen, tegnet af Carl Thonning.

Ejerliste 
 1780-1794 Johan Theodor Holmskiold
 1794-1804 Adolph Ribbing
 1804 -? Peter Nicolai Arbo
 1866-? Christian Hermann baron Stampe
 1897-1900 S.A. van der Aa Kühle
 1900-1911 Angelica rigsgrevinde von Sponneck
 1911-1917 Gustav Meyer
 1917-1927 Carl Olesen
 1927-nu Gladsaxe Kommune

Referencer

Kilder 
 Bagsværds historie 
 Guide til Aldershvile (PDF) 

Bygninger, konstruktioner og anlæg i Gladsaxe Kommune
Ruiner i Danmark
Bagsværd
Fredede fortidsminder i Danmark
Etableret i 1782
Det hemmelighedsfulde selskab

Det hemmelighedsfulde selskab (originaltitel The League of Extraordinary Gentlemen) kan hentyde til flere artikler:

 Det hemmelighedsfulde selskab (tegneserie) – tegneserie af Alan Moore
 Det hemmelighedsfulde selskab (film) – film fra 2003
Edmund Pevensie

Edmund Pevensie (Kong Edmund den retfærdige) er en fiktiv person fra narnia-fortællingerne. Edmund optræder i modsætning til sine to større søskende (Peter og Susan) i 4 af bøgerne nemlig: Løven, heksen og garderobeskabet, Prins Caspian, Morgenvandrerens rejse og Det sidste slag. Peter og Susan optræder ikke i Morgenvandrerens rejse, hvor Edmund optræder sammen med sin søster Lucy. Edmund er den trejde i af de fire pevensiesøskende.

Eksterne henvisninger 
 

Personer i Narnia-universet
Lucy Pevensie

Lucy Pevensie (Dronning Lucy den Tapre) er en fiktiv person fra narnia-fortællingerne. Lucy optræder sammen med sin bror Edmund i 4 af bøgerne nemlig: Løven, heksen og garderobeskabet, Prins Caspian, Morgenvandrerens rejse og Det sidste slag. I de tre af bøgerne optræder alle pevensiesøskende sammen, men i Morgenvandrerens rejse optræder Peter og Susan ikke. Lucy er den yngste af de fire søskende.

Eksterne henvisninger 
 

Personer i Narnia-universet
Nyreforeningen

Nyreforeningen er en dansk patientforening og interesseorganisation, der har til formål at varetage interesserne for nyresyge, bl.a. dialysepatienter og nyretransplanterede, samt mennesker med en urinvejssygdom, bl.a. nyresten, pårørende og donorer. 

Organisationen blev stiftet i 1975 og har ca. 5.800 medlemmer (2023), fordelt på 16 lokale kredse. Foreningen støtter gennem sin forskningsfond den danske forskning inden for nyreområdet.

Nyreforeningens arbejde består i at udbrede kendskab til nyre- og urinvejssygdomme og forbedre patientvilkår og behandlingsmuligheder. Det sker ved at give information om nyresygdomme og deres behandling, kursusvirksomhed, støtte til forskning, arbejde for at fremme mulighederne for organtransplantation samt at sikre mulighed for dialyse ved ferie gennem drift af små dialysecentre.

Foreningens formand er Malene Deele, og Michael Buksti er direktør.

Hendes Kongelige Højhed Kronprinsesse Mary er protektor for Nyreforeningen.

Referencer

Eksterne henvisninger 
 Nyreforeningens hjemmeside

Foreninger fra Danmark
Etableret i 1975
Nyre- og urinvejssygdomme
Patientforeninger
Stedsegrønne og delvist løvfældende skove i Italien

Stedsegrønne og delvist løvfældende skove i Italien er en del af økoregionen mediterrane skove, skovområder og krat og findes i det meste af Italien, bortset fra højest mod nord i Alperne, samt lidt ind i Frankrig. 

Området indeholder skove med eg samt makier og søer. Der er trusler mod især skovene i området på grund af manglende pleje samt ukontrolleret opførelse af turistfaciliteter, både i bjergområder og ved kysterne.

Flora 
Blandt de planter, man finder i disse skove, kan nævnes:
Sten-Eg (Quercus ilex)
Kork-Eg (Quercus suber)
Almindelig Bøg (Fagus sylvatica)
Ahorn (Acer pseudoplatanus)
Almindelig Kristtorn (Ilex aquifolium)
samt en række orkidé-arter.

Fauna 
Blandt de dyrearter, man finder i disse landskaber, er:
Brun bjørn (Ursus arctos)
Rådyr (Capreolus capreolus)
Kejserørn (Aquila chrysaetos)
Hvepsevåge (Pernis apivorus)
Europæisk odder (Lutra lutra)
Italiensk ulv (Canis lupus italicus)
Desuden findes der ganske mange forskellige sommerfuglearter.

Eksterne henvisninger 
Beskrivelse hos World Wild Life
Beskrivelse hos National Geographic

Skove
Økoregion
Italiens geografi
Luxembourg Rundt

Luxembourg Rundt er et etapeløb som arrangeres årligt i maj/juni i Luxembourg. Løbet går over fem etaper.

Vindere

Eksterne henvisninger 
 Løbets hjemmeside
Matorral i Chile

Matorral i Chile er en del af økoregionen mediterrane skove, skovområder og krat og findes i det centrale Chile mellem Stillehavet mod vest, Andesbjergene mod øst, Atacamaørkenen mod nord og de tempererede regnskove i Valdivia mod syd. Klimaet er tempereret med regnfulde vintre og tørre somre.

Området indeholder makier, stepper og skove. Der er trusler mod især skovene i området på grund af manglende pleje samt ukontrolleret opførelse af turistfaciliteter, både i bjergområder og ved kysterne.

Flora 
Blandt de planter, man finder i disse skove, kan nævnes sæbebark (Quillaja saponaria), forskellige puyaer (planter i ananas-familien), akacier, peumo (Cryptocarya alba), boldo (Peumo boldus), mayten (Maytenus boaria), fuchsia (Fuchsia) .

Eksterne henvisninger 
Beskrivelse hos World Wild Life
Beskrivelse hos National Geographic

Skove
Økoregion
Chiles geografi
Kadence

Kadence (fransk) er i militær henseende den takt (tempo), i hvilken en bevægelse udføres, og angives ved det antal skridt af samme længde, der tages i 1 minut; i Danmark er f.eks. marchkadencen ved almindelig march 115 skridt á 80 cm i 1 minut.

Musik
Pevensie-børnene

Pevensie-børnene er fire fiktive søskende, som optræder i C.S. Lewis' narnia-fortællingerne. Søskende har en vigtig rolle i den første, anden og sidste bog. Søskende består af børnene Peter, Susan, Edmund og Lucy Pevensie. Søskende optræder første gang i Løven, heksen og garderobeskabet, hvor de er evakuere fra London under 2. verdenskrig til et stor hus på landet. Her finder Lucy en vej til Narnia, hvor de efter af have hjulpet i kampen mod den hvide heks bliver konger og dronninger af Narnia. 

Personer i Narnia-universet
Hvide heks (Narnia)

Den hvide heks, også kendt som Jadis, er en hovedperson i Løven, heksen og garderobeskabet, som er den første bog af C.S. Lewis' Narnia-fortællinger. I bogen fryser heksen Narnia ned gennem 100 år og bliver besejret af Den store Løve Aslan og Pevensie-børnene. Den hvide heks optræder også i den første bog Troldmandens nevø.

Eksterne henvisninger 
 

Personer i Narnia-universet
Jeppe Huldahl

Jeppe Huldahl  (født 2. juli 1982 i Holstebro) er en dansk professionel golfspiller, der spiller på PGA Europa Tour i 2009. Han vandt sin første sejr på touren 7. juni 2009 i The Celtic Manor Welsh Open.

Huldahl blev professionel i 2003 og kvalificerede sig til det følgende års Europa Tour. Resultaterne her var dog ikke så gode – bedste resultat var en 40. plads, og han måtte rykke ned til Challenge Tour, hvor han spillede en række turneringer og blandt andet vandt Lexus Open i Norge i 2008, indtil han rykkede op på Europa Tour igen i 2009. Denne gang gik det betydeligt bedre, og inden det store gennembrud med sejren i Welsh Open havde han blandt andet opnået en 12. plads i Indonesia Open og spillet ca. 280.000 kr ind i præmiepenge, et beløb, der blev næsten tidoblet med sejren Welsh Open og en gevinst på 2,6 millioner kr. Samtidig sikrede han sig fortsat deltagelse på Europa Tour i yderligere to sæsoner.

Jeppe Huldahl er i dag ansat på tv-kanalen C More Golf, hvor han blandt andet fungerer som ekspertkommentator.

Eksterne henvisninger 
Biografi på Europa Tourens hjemmeside 

Golfspillere fra Danmark
Personer fra Holstebro
Investering

Investering er et begreb med adskillige nært beslægtede betydninger indenfor ledelse, finansiering og økonomi, der har en fælles relation om at spare og dermed udskyde et forbrug. Investering er den aktive omdirigering af ressourcer: fra at blive brugt i dag, til at skabe fordele i fremtiden, brug af aktiver for at tjene indkomst eller opnå fortjeneste. For eksempel: man køber en genstand, som man håber på, bliver mere værd i fremtiden, så man dermed kan tjene flere penge på genstanden, end man gav for den i begyndelsen.

En investering er det valg den enkelte foretager efter en grundig analyse, ved at placere eller låne penge i eksempelvis en bil, ejendom, værdipapirer eller obligationer, som er tilstrækkelig lav risiko og giver mulighed for at skabe et afkast over en periode. Dog er der mulighed for, at investeringen slår fejl, og man opnår derved en dårlig investering. Når begrebet investering anvendes i det daglige, er det oftest i et finansielt øjemed og hovedsageligt med tanke på aktier, obligationer, værdipapirer og ETF'er. Sidstnævnte er på det seneste blevet en favorit ved privat investering.

Referencer

Se også 

 Egenkapitalafkast
Sixpence (hovedbeklædning)

En sixpence er i Danmark en flad, blød kasket, som ofte syet i tweed. Den blev oprindeligt anvendt af mænd til frilufts- og arbejdsliv i 1900-tallet.

Den blev til i 1500-tallet i England, hvor man for at igangsætte forbruget og dermed handlen med uld fastslog Det Britiske Parlament, at alle mænd og drenge over seks år skulle bære en kasket i uld på søndage og ved helligdage. Kasketten skulle være lavet fra bunden af engelske producenter og solgt på det engelske marked, så salg af uld-kasketter kunne få en positiv effekt på hele det engelske produktionsapparat.

Navnet 

I England, hvor hatten stammer fra, omtales hatten som "flat cap". Ordet sixpence har sin oprindelse i, at hatten oprindeligt blev syet samme af seks stykker stof, hvilket på engelsk hedder "six pieces". I dag sælges hatten stadig i nogle butikker som "six-pieces cap"  Dette blev i Danmark  fejlfortolket til sixpence, selvom det er navnet på en engelsk mønt og intet har med hatten at gøre. Det er kun i Danmark og Norge, at hatten kaldes sixpence. Nedenfor ses andre navne:

På engelsk 

 Ascot cap (sixpence med stivere pull, også kaldt Cuffley cap)
 Bunnet (i Skotland)
 Button top 
 Cabby Cap ("taxachauffør-kasket", i USA)
 Cheese-cutter (i New Zealand og Canada)
 Cloth cap (i Storbritannien)
 Conductor's hat
 Dai cap (i Wales)
 Derby cap
 Driving cap eller Drivers cap ("chauffør-kasket", i USA)
 Flat hat (i Storbritannien)
 Foreskin Cap ("forhuds-kasket", i Vestcanada)
 Golf cap ("golfkasket")
 Grandpa cap (bedstefar-kasket, i Australien)
 Halibut cap ("Helleflynder-kasket")
 Hogans cap
 Irish cap
 Ivy cap (i USA)
 Jeff cap
 Newsboy cap ("avisdreng-kasket")
 Baker Boy
 Apple Cap
 Eight Panel 
 Jay Gatsby (opkaldt efter Den store Gatsby)
 Fisherman's cap ("fisker-kasket")
 Longshoreman's hat {"havnearbejder-kasket")
 Lundberg Stetson (opkaldt blandt andet efter stetsonene)
 Paddy cap - i Irland
 Phatty Hat
 Scally cap (i Nordamerika)
 Scone bunnet
 Skip Cap (i Canada)
 Slap cap (i USA)
 Mr T's Jazz cap
 Touring cap - i USA
 Windsor cap

På andre sprog 
  Kollur - på Færøerne 
 Batschkapp - i Hessen, i området om Frankfurt
 Casquette - i Frankrig
 Coppola - på Sisilien
 Froschmütze ("frø-kasket") - i Schaiblishausen, en landsby nær Ulm i Tyskland
 Gubb-mössa eller Gubb-keps - i Sverige
 Klak - i Flandern
 Kaszkiet [kashkeet] - i Polen
 Kepka - i Rusland
 Schiebermütze ("sortbørshandler-kasket" eller "formands-kasket")- i Tyskland
 Sixpence eller sikspens - i Danmark og Norge
 Trayaska (???) - i Grækenland
 Ya-she-mao (???) - i Kina

Se også 
 Kasket Karl
 Kasketmager

Referencer 

Huer
Burbank

Burbank er en by i Los Angeles County i Californien. Den ligger nordøst for Los Angeles og havde  indbyggere i 2004. Den dækker et areal på  og er opkaldt efter David Burbank.

Byen blev grundlagt i 1887 og fik status som by i 1927.

Eksterne henvisninger 

Byer i Californien
Forstæder til Los Angeles
Ib Geertsen

Ib Geertsen Hansen (7. januar 1919 i København – 3. juni 2009 på Frederiksberg) var en dansk maler, grafiker og billedhugger. Geertsen værker er kunsthistorisk forbundet til den konkret abstrakte malerkunst, som brød frem i slutningen af 1940'erne, og som var et opgør med COBRA-bevægelsen og den nordiske ekspressionisme. Han blev i høj grad kendt for sine mobiler, selvbevægelige kunstværker.

Geertsen var medstifter af Linien II, som først og fremmest så geometrien og den konkrete malerkunst som den moderne malerkunsts vigtigste elementer. Det var objektivitet og aflæselighed frem for mystik og følelsesfuldhed som var i fokus. Maleriet skulle ikke som sådan nødvendigvis forestille noget. Det var det dokumentariske der skulle i forgrunden. Grønlandsk maskekunst var et tema som han studerede i dybden, men ikke med den magiske og fortryllende tilgang til emnet som hos COBRA og surrealisterne, derimod i den dokumentarisk historiske form.

Geertsen var autodidakt, men nåede stor anerkendelse og lavede større dekorative arbejder med stærke farvesammensætninger på skoler, institutioner (som f.eks. en kravleskulptur ved Københavns børnehjem i Skodsborg) og på sygehuse i Næstved og Aalborg samt andre opgaver i det offentlige fysiske rum som udsmykningen af to højhus-gavle i Brøndby Kommune.

Geertsen er repræsenteret på bl.a. følgende museer 
 ARoS Aarhus Kunstmuseum 
 Esbjerg Kunstmuseum
 Fyns Kunstmuseum
 Herning Kunstmuseum
 Kastrupgaardssamlingen
 Kobberstiksamlingen
 Kunstmuseet Køge Skitsesamling 
 Nordjyllands Kunstmuseum 
 Statens Museum for Kunst 
 Sønderjyllands Kunstmuseum

...og flere svenske museer

Eksterne henvisninger 
 
 

Malere fra Danmark
Grafikere fra Danmark
Modtagere af Thorvaldsen Medaillen
Personer fra København
Personer i Kraks Blå Bog (afdøde)
Danskere i 1900-tallet
Modtagere af Ole Haslunds Kunstnerfonds legat
Prinsessen og frøen

Prinsessen og frøen er animeret familiespillefilm fra Walt Disney Animation Studios fra 2009, der løseligt er baseret på bogen The Frog Princess af Ed Baker. Den er den første 2D-animerede film fra Disney siden De Frygtløse: The Muuhvie fra 2004.
Den er instrueret af John Musker og Ron Clements, der også instruerede Mesterdetektiven Basil Mus, Den lille Havfrue, Aladdin, Herkules og Skatteplaneten. Sange og partitur er sammensat af Randy Newman og de engelske stemmer er af Anika Noni Rose (som Prinsesse Tiana), Oprah Winfrey (som Eudora, Tianas mor), Keith David (som Dr. Facilier), Jim Cummings (som Ray), John Goodman (som "Big Daddy" LaBouff, Charlottes far, Jenifer Lewis (som Mama Odie), Bruno Campos (som Prins Naveen), Michael-Leon Wooley (som Louis), Peter Bartlett (som Lawrence) og Terrence Howard (som James, Tianas far).

Filmen, der begyndte produktionen under arbejdstitlen Frog Princess, er et amerikansk eventyr i Broadway-musicalstil, udspillet i det franske kvarter i New Orleans. En prins ved navn Naveen fra delstaten Maldonia er tryllet om til en frø af den onde voodoo-troldmand Dr. Facilier. Frøprinsen beder en prinsesse ved navn Tiana om at bryde trolddommen ved at kysse ham; men kysset bryder ikke fortryllelsen. Tilgengæld trylles Tiana også om til en frø. Sammen skal de to finde den gode og magiske præstinde i Bayou, Mama Odie. Filmen havde premiere i USA den 11. december 2009.

Medvirkende og karakterer

Eksterne henvisninger 
 Officiel hjemmeside
 Trailere
 Interview i Bleu med Anika Noni Rose

Noter 

Tegnefilm fra USA
Amerikanske film fra 2009
Film fra Disney
Film baseret på eventyr
Blumenau

Blumenau er en kommune i det sydlige af delstaten Santa Catarina, i Brasilien.

Historie 
Kommunen blev grundlagt 2.september 1850.

Kommuner i Santa Catarina
Joinville

Joinville er en kommune i det sydlige af delstaten Santa Catarina, i Brasilien. Joinville bliver af de lokale indbyggere kaldet Joinvilense.

Historie 
Kommunen blev grundlagt 9. mars 1851.

Eksterne henvisninger 

 http://www.joinville.sc.gov.br
 http://www.gazetadejoinville.com.br
 http://www.joinville.udesc.br/
 http://www.joinville.com

Kommuner i Santa Catarina
Imbituba

Imbituba er en kommune i den sydlige delstat Santa Catarina, i Brasilien. Kommunen blev grundlagt den 21. juni 1958. Blandt indbyggerne kaldes kommunen imbitubense.

Eksterne henvisninger 

Kommuner i Santa Catarina
Fraiburgo

Fraiburgo, (ofte blot kaldet Frai), er en by og en kommune i det sydlige af delstaten Santa Catarina, i Brasilien.

Historie
Kommunen blev grundlagt 19. december 1961.

Eksterne henvisninger 

Kommuner i Santa Catarina
Pitotrør

Et pitotrør (udtales pi-TO-rør) er et lige eller L-formet rør som er åbent i den ene ende og som bruges til at måle trykket af strømmende væsker eller gasser. Pitotrør anvendes specielt til at måle farten på fly i luften.

Pitotrøret på et fly peger fremad enten på forkanten af vingen, eller på flyets næse. Trykket af luftmodstanden forrest på pitotrøret kaldes det dynamiske tryk og overføres til cockpittet. Trykforskellen mellem det dynamiske og det statiske tryk (flyvehøjdens lufttryk) benyttes til at vise Indicated Air Speed (IAS), der er den målte hastighed af fartvinden. Hastigheden i forhold til jorden er Ground Speed (GS) og måles med radar og GPS. IAS er vigtig at kende for at undgå stall.

Det statiske tryk tages fra små huller på den ene eller begge sider af flykroppen. Det statiske tryk bruges både til højdemåleren og til den ene tilkobling til fartmåleren. På små fly går luftslangerne direkte fra pitotrøret til fartmåleren, på større fly går luftslangerne til transducere, der digitaliserer signalet til autopiloten og fartmåleren.

Under overisningsforhold kan pitotrøret lukkes af is, så mange fly har et elektrisk varmelegeme som opvarmer pitotrøret.

Pitotrøret blev opfundet af den franske fysiker Henri Pitot (1695-1771) og videreudviklet til dagens form af Henry Darcy.

Se også 
 Hastighedsmåling
 Flyinstrumenter
 Vertikalhastighed

Kilder 
 Den Store Danske: pitotrør Hentet d. 8. juni 2009

Flyinstrumenter